 
Suplement i Certifikatës për kualifikimin profesional,
SHËRBIME HIDRAULIKE NË UJËSJELLËS KANALIZIME, Niveli III në KSHK, referuar nivelit III të KEK

Individi është i aftë: 
· Tё konceptojё planin pёr hapjen e njё biznesi tё vogёl nё veprimtaritё profesionale pёrkatёse. 
· Tё kryejё llogaritje tё thjeshta ekonomike qё lidhen me veprimtaritё profesionale pёrkatёse. 
· Të bëjë organizimin e vogël të punës në punimet e instalimit, riparimit dhe mirëmbajtjes së instalimeve të ujësjellës-kanalizimeve.
· Të interpretojë, plotësojë dhe përgatisë dokumentacionin teknik të profesionit. 
· Të zbatoje standartet teknike të shtrimit të linjave dhe të vendosjes së pajisjeve të instalimeve të ujësjellës-kanalizimeve.
· Të lexojë planimetritë e objekteve ku do të kryejë instalimet e ujësjellës-kanalizimeve. 
· Të interpretojë skemat e instalimit të elementëve të linjave dhe pajisjeve të tjera në instalimet e ujësjellës-kanalizimeve.
· Të zbatojë projektin për instalimin e linjave dhe pajisjeve të tjera të ujësjellës-kanalizimeve.
· Të zbatojë radhën e kryerjes së punimeve për instalimin, riparimin dhe mirëmbajtjen e instalimeve të ujësjellës-kanalizimeve.
· Të realizojë instalimin e linjave të ujësjellësit të jashtëm. 
· Të realizojë instalimin e linjave të kanalizimit të jashtëm.
· Të realizojë instalimin e nyjes ujëmatëse. 
· Të kryejë manovrime për rregullimin e regjimit në linjat e ujësjellësit të jashtëm. 
· Të kryejë punime mirëmbajtjeje dhe riparimi në instalimet e ujësjellës-kanalizimeve.
· Të përdorë dhe mirëmbajë veglat, pajisjet dhe materialet e punës. 
· Të zbatojë standardet e profesionit gjatë kryerjes së punimeve. 
· Të kryejë veprimet kryesore për të dhënë ndihmën e shpejtë.
· Të zbatojë rregullat e sigurisë në punë e të mbrojtjes së mjedisit.
· Të përdorë mjete dixhitale në funksion të veprimtarisë profesionale.
· Të komunikojë me etikë profesionale.

Mundësitë e kualifikimit të mëtejshëm dhe të punësimit:

Përfundimi me sukses i kualifikimit profesional “Shërbime hidraulike në ujësjellës kanalizime” niveli III në KSHK, referuar nivelit III të KEK, e pajis individin me certifikatën dhe suplementin përkatës të punëtorit të kualifikuar në këtë kualifikim.

Ky kualifikim i jep individit mundësinë që t`i drejtohet tregut të punës për punësim në sektorin e ndërtimit si; instalues i sistemeve hidraulike të furnizimit me ujë, shkarkimit të ujërave të përdorura, mbledhjes dhe shkarkimit të ujërave të reshjeve, instalimit të pajisjeve hidro-sanitare, të hidranteve të brendshëm, si riparues dhe mirëmbajtës i instalimeve dhe pajisjeve hidraulike dhe hidro-sanitare, si dhe në njësi të shërbimit të shitjeve të këtyre pajisjeve. Gjithashtu, individi mund të vetëpunësohet në kuadrin e një biznesi individual në fushën e instalimeve hidraulike të përmendura më sipër.

Me përfundimin e arsimimit në kualifikimin profesional “Shërbime hidraulike në ujësjellës kanalizime”, niveli i III në KSHK, referuar nivelit III të KEK, ai/ajo fiton të drejtën e vazhdimit të arsimimit të mëtejshëm, në nivelin IV në KSHK, referuar nivelit IV të KEK, (teknik/manaxherial) dhe të drejtën e Diplomës së “Maturës Shtetërore Profesionale” me mundësi për vazhdimin e studimeve pas të mesme dhe universitare.



Shënim: Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).

